钦定古今图书集成/明伦汇编/人事典/第029卷 > 《释名》 > 《老年三病》前人
## 钦定古今图书集成/明伦汇编/人事典/第029卷 > 《释名》 > 《老年三病》前人

转费揩摩转减光，苦无障翳只荒荒。俛眉作字仍虚
画，触鼻看书反错行。盖幅鲛绡花懵懂，隔重云母月
微茫。从前了了都休说，青白甘输与《阮朗》。〈眼花〉
“苦无聊赖坐新聋，终日腾腾兀兀中。”著味笑堪陪座
客，搀分痴好作家翁。跳江昨夜安秋枕，堕叶明朝问
朔风。非是是非还自我，有无闻听便应空。〈耳聋〉
风袭虫攻两祸端，左车淰淰载梅酸。舌都无恙先输
敝，唇未云亡莫罪寒。送药亲朋徒说效，劝餐儿女不
知难。老年饮食非轻事，又负今年醉牡丹。〈齿痛〉